A NETFLIX SAJÁT GYÁRTÁSÚ SOROZATA
Láttuk, hogy a világ leghírhedtebb diktátorai
ezt a kézikönyvet követve szerzik meg a hatalmat.
Ha követed a példájukat, te is totális uralkodóvá válhatsz.
Keménynek lenni jó, mert az emberek tisztelnek.
Azonban egy szempontból ezek a titánok is elbuktak.
A zsarnokok végső problémája az,
hogy képtelenek hosszú távú stabilitást elérni.
És ha a könyv megmutatja, hogy tartsd életben a rendszered
a saját életeden túlnyúlóan is?
Ez az álom ráadásul valóra vált
a világ egyik legelszigeteltebb államában.
ÉSZAK-KOREA
Észak-Korea megalapítója, Kim Ir Szen, és a fia, Kim Dzsongil,
olyan uralmat épített ki, amely ma is szilárd,
és az országot a családjuk nagyságának szentélyévé változtatta.
Börtönállammá és atomhatalommá.
Megtették azt, ami a legfontosabb egy zsarnoknak.
Hatalmon maradtak.
Lássuk, hogy érhető el a diktátorok legnagyobb és legnehezebb célja!
A halhatatlanság.
URALKODJ ÖRÖKKÉ
Mostanra nyilván egyértelmű,
hogy annak, aki sokáig akar zsarnok lenni, nem elég mozgalmat építenie.
A mozgalommá kell válnia.
A zsarnok jellegzetessége ősidők óta az,
hogy személyi kultusz veszi körül,
amely szerint
ő minden bölcsesség és erény forrása.
A személyi kultusz a diktátorral el szokott tűnni,
de Észak-Koreában három nemzedék óta töretlen.
Észak-Korea szerintem teokráciának nevezhető,
hiszen az urai „istenszerűek”.
A nép úgy hisz bennük, ahogy a vallások hívői szoktak.
Ahhoz, hogy megértsük, hogyan sikerült ez,
meg kell ismernünk a Kim-dinasztia kezdeteit.
1. TÉNY – KIM IR SZEN 1948-BAN ELSŐKÉNT LETT ELNÖK
A 30-as éveiben Kim Ir Szen a japánok ellen küzdő partizán volt,
és közismertnek nevezhető. Korea függetlenségéért harcolt.
A II. világháború végén Korea felszabadult.
Délről amerikai csapatok hatoltak be,
északról pedig szovjet csapatok.
A szovjetek északon Kim Ir Szent teszik meg vezetőnek.
2. TÉNY – KIM IR SZENNEK KIVÉTELES MENTORA VOLT
Kim Ir Szen sok mindenben követte a receptet,
amellyel Sztálin uralta a Szovjetuniót.
A hatalmát rendszeres tisztogatásokkal őrizte meg.
A főhatalom közelében levő embereket megölték
vagy munkatáborba küldték, vagy összeesküvés vádjával,
vagy egyszerűen azért, hogy példát statuáljanak.
3. TÉNY
KIM IR SZEN 1950-BEN ELINDÍTOTTA A NÉGYMILLIÓ ÁLDOZATTAL JÁRÓ HÁBORÚT.
A koreai háborúban Észak-Korea és Kína harcolt
Dél-Korea, az USA és az ENSZ ellen.
Patthelyzet alakult ki. Ez lesújtotta őket.
Arra jutottak, hogy hagyományos háborúban
Észak-Korea nem ellenfél az USA számára.
Úgy döntöttek, kell egy végső elrettentő fegyver,
amely garantálja a túlélésüket.
A cél elérése több mint 50 évig tartott,
és a dúsított urán mellett a diktatúrákban ritka dolog kellett hozzá.
Csapatmunka.
Az örök rezsim felépítéséhez azonban erős alap kell,
és egy terv a nép teljes kontroll alatt tartására.
Íme az 1. lépés!
TAKTIKA IZOLÁLD A KIRÁLYSÁGODAT
Egy nagy bölcs szerint
„az ember mindig a lehetőségektől függően hűséges”.
Ha örökké akarsz uralkodni, nem lehet rajtad kívül más alternatíva.
Észak-Korea meglehetősen ügyesen
szigetelte el a népét a világtól.
Észak-Koreában nincs hozzáférés az információkhoz.
A tévének csak egy csatornája van. A telefonokat lehallgatják.
A polgárok nem utazhatnak szabadon.
Az országon belül sem utazhatnak szabadon, és csak engedéllyel mehetnek külföldre.
Kitől származik az elzárkózás zseniális ötlete?
Az ország atyjától, Kim Ir Szentől,
aki, miután hatalmat kapott Sztálintól,
alig várta, hogy létrehozza saját diktatúráját.
Az 1950-es évekre
Kim Ir Szen számára korláttá vált a szovjet befolyás,
és úgy érezte, el kell szakadnia tőle.
Ezt is tette,
a vadonatúj nemzeti ideológia, a dzsucse megalkotásával.
DZSUCSE
Szabad fordításban „önerőre támaszkodást” jelent.
Alapvetően azt mondta, hogy mindent egyedül oldunk meg.
Koreát külső erők uralták
évszázadokon át. A kínaiak, a japánok…
A dzsucse célja az volt,
hogy önállóságra kényszerítse őket,
és az elzárkózást a büszkeség forrásává tegye.
A dzsucse szerint az együttműködés más népekkel
megsemmisíti Észak-Korea önállóságát, és a nemzet csak úgy maradhat meg,
ha egyesül a nagy vezető, Kim Ir Szen alatt.
Az ideológiát stratégiai módon használták arra,
hogy megmagyarázzák és igazolják a teljes elzárkózást.
Az elzárkózás hatékony eszköz az elégedetlenség megelőzésére
az ország állapotával kapcsolatban.
Észak-Korea megnyitása a külső információk előtt
pusztítóan hatna.
Látod? Okos húzás.
Az elzárkózás erős lépés a hosszú és egészséges diktatúra felé,
de a ami célunk nagyobb: az örök rezsim létrehozása.
Ehhez jó öröklési terv kell,
és a most következő már bizonyított.
TAKTIKA MARADJON A CSALÁDBAN
A dinasztikus uralom jó a vezetőknek,
és jó a koalíciónak is,
a vezért körülvevő támogatóknak.
A folytonosság a lényege.
A támogatók okkal maradnak hűségesek, hiszen a fiú követi az apja példáját.
A modern zsarnokok számára azonban nehéz a dinasztiaépítés,
és csak keveseknek sikerült.
Szaddamnak és a fiainak vagy Kadhafinak nem jött össze.
Mi lett Sztálin gyerekeivel? Vaszilij, Szvetlana, Jakov, Artyiom?
Sosem hallottál róluk? Én sem.
NEM ALKALMAS DIKTÁTORNAK
Észak-Korea vezetőjeként
Kim Ir Szen személyi kultusza egyre nagyobb lett.
Eltökélte, hogy a rezsimje kivétel lesz.
Elhatározta, hogy modern monarchiát alapít Észak-Koreában.
Csakhogy az öröklés problémás lehet a monarchiákban.
A koreai történelemben a királyi családban
az uralkodónak gyakran több ágyasa, és ezzel több potenciális örököse volt,
és ez Kim Ir Szenre is igaz volt.
Emiatt a vezérre fontos döntés várt.
Melyik gyereket válassza?
Az egyik fiát, Kim Phjongilt,
potenciális örökösnek tartották.
Ő volt a kedvenc fia,
a második felesége fia,
akit jobban kedvelt a néhai első feleségénél.
Az elsőszülöttjének, Kim Dzsongilnek nem osztottak lapot.
Csakhogy az ország jövendő urának nagy tervei vannak.
Aki ebbe a családba születik, gyorsan rájön,
hogy itt ölni kell, vagy megölnek, ember embernek farkasa.
Az embernek vagy teljhatalma van, vagy nincs hatalma,
a kettő közt nincs semmi.
A bizonyításhoz ki kellett várnia a megfelelő pillanatot,
és cselekedni.
PHENJAN, 1966
A tisztviselőket érintő utolsó tisztogatás után
Kim Ir Szennek sok állást kellett betöltenie,
köztük a propagandaminisztériumban,
amely az ország legfontosabb feladatát végzi.
A nagy vezetőt magasztalja.
Kim Ir Szen ellátogat az észak-koreai filmstúdióba,
25 éves fiával, Kim Dzsongillel.
Ostorozza a dolgozókat a hatástalan propagandafilmekért,
amelyek elárulják a nemzetet.
Kihívást intéz hozzájuk,
hogy visszaállítsák a stúdió régi fényét.
Amikor senki sem reagál,
Kim Dzsongil önként jelentkezik teljesíteni apja akaratát.
Ez az egyik kulcspillanat
Kim Dzsongil felemelkedésében, amikor kötelességtudó fiúként,
amikor szükség van rá,
bátran önként jelentkezik, noha fiatal még.
Azonnal kinevezik kulturális művészeti igazgatónak,
és elkezd dolgozni a Vértenger című filmen,
az észak-koreai önállóság eposzán.
Az 1930-as években egy család a japán megszállástól szenved,
hogy aztán visszavágjanak.
A történet Kim Ir Szen életén alapul.
A film hatalmas siker.
Két éven belül
Kim Dzsongil vezeti a propagandaminisztériumot,
és elindul a trónörökössé váláshoz vezető úton.
Mire eljön 1974, bár még 20 évig nem ő uralkodik,
a párttal közlik, hogy ő lesz az örökös.
Kim Dzsongil mindig királyi jelenség.
Uralkodónak termett.
Uralma biztosításával és az örökös megnevezésével
Kim Ir Szen mindent megtett a dinasztia sikeréért.
Mielőtt azonban az örökös uralkodni kezdene,
Kim Dzsongilnek is gyarapítania kell a családi üzletet.
És ha nincs meg a szükséges segítség,
néha saját kezedbe kell venned a dolgokat.
TAKTIKA RABOLJ EMBEREKET
Kim Dzsongil az emberrablásból
állami eszközt csinált, és nem habozott alkalmazni,
ha úgy érezte, hogy valakire szüksége van az országnak.
Kim Dzsungil japánra akarta taníttatni a kémjeit,
ezért japán polgárokat rabolt el.
Néha egyszerűen a tengerparton kapták el őket,
és eltűntek.
A családjuk évekig nem tudta, hogy Észak-Koreában vannak.
Kim Dzsongilnek, az észak-koreai mozi új csillagának
a szakemberhiány volt a legnagyobb gondja.
Az 1970-es években Kim Dzsongil filmjei sikeresek voltak Észak-Koreában,
de a világ többi részén kinevették őket.
Kim Dzsongil tudta, hogy a hatalom minden esetben
történeteken alapul, és az, hogy szeret történeteket mesélni,
felhasználható a rezsim tartóssá tételéhez.
Megpróbálja megfejteni Hollywood titkait, ezért folyton filmeket néz.
Hatalmas csempészhálózatot hozott létre,
hogy minden megjelenő film eljusson hozzá, feliratozva,
készen arra, hogy megnézze. A filmek tárolására pedig
külön, titkos épület szolgált.
Kim Dzsongil gyorsan felismeri a legnagyobb problémáját.
Profi filmekhez profi művészek kellenek.
Milyen taktikáról is beszéltünk?
Ja, igen, az emberrablásról.
Tehát, kit raboljanak el?
Kim Dzsongil megtervezte az elrablását
Dél-Korea egyik legnépszerűbb sztárjának,
Choi Eun-hee-nek Hongkongban,
aztán valahogy rávette a volt férjét, Shin Sang-okot, a híres rendezőt,
hogy próbálja meg megkeresni, és őt is elfogták.
Börtönben tartják őket, nem találkozhatnak,
öt vagy hat évig, amíg meg nem törnek.
Utána újra összehozza őket. Nyilvánosan bejelenti,
hogy önként és boldogan Észak-Koreát választották.
A következő három évben Shin és Choi 17 filmet készít
Kim Dzsongil szoros felügyelete alatt.
Gyakorlatilag rákényszerítette őket az észak-koreai filmipar megteremtésére.
Shin filmjeinek Kim propagandacéljait kell szolgálniuk,
de azért van egy kis mozgástere,
és az egész tovább növeli Kim hatalmát.
Az észak-koreaiaknak most már van okuk moziba járni.
Az előző 40 évben nem láttak ilyet,
de a cél továbbra is a nemzet narratívájának felépítése.
Kim Dzsongilnek, az örökösnek azonban van egy gondja.
A nemzeti narratíva továbbra is az apjára,
az örökké isteni, és még mindig élő vezérre, Kim Ir Szenre épít.
Nagy kihívás.
Hogy lehet egy isten örökébe lépni?
TAKTIKA MUTASD MEG, HOGY ISTEN VAGY
Szívás, szegény Kim Dzsongil.
Profi módon építi az apja személyi kultuszát,
de így kevés ideje jut a sajátjára.
13 ÉV KIM DZSONGIL URALOMRA JUTÁSÁIG
Kim Dzsongil nem volt olyan karizmatikus, közvetlen társasági ember,
mint az apja. Mindig is a háttérben maradt.
Kim Dzsongilnek fel kellett építenie
az öröklés narratíváját, megalapozva a trónigényét.
A terv itt vette kezdetét, Észak-Korea legszentebb helyén,
a Pektu-hegyen.
A legendák szerint itt vette kezdetét a koreai civilizáció,
Dangun istenkirály születésével.
A Kim-dinasztia
családi legendáriuma nagy részben a Pektu-hegyre épít.
Kim Ir Szen hivatalos életrajza szerint, mielőtt a nemzet függetlenné vált,
a serege a Pektu táborából elindulva csapott össze a japánokkal,
bár a történészek szerint ez Mandzsúriában történt, 320 km-re.
Trónöröklési igényének megerősítésére
Kim Dzsongil saját magát is beleírta a legendába.
Kim Dzsongil 1941-ben született, Oroszországban,
csakhogy nem születhetett ott. Az ország fia,
ezért úgy írták át a történetet, hogy a Pektu-hegyen született.
A hivatalos verzióban,
amelyet a média, a könyvek, a dalok és az oktatás közvetít,
Kim Dzsongil születését megjövendölte egy fecske,
amely a mennyből érkezett.
A téli felhők felszakadtak, csodás dupla szivárvány jelent meg.
Új csillag ragyogott fel az égen.
Ez annyira meghatotta Kim Ir Szen katonáit,
hogy örömteli dalra fakadtak.
Miért állna meg itt?
Amikor Kim Dzsongil hatalomra jutott, az életrajzát is átíratta.
Fontos volt, hogy úgy tűnjön, természetfeletti képességei vannak.
Ezért egyre őrültebbek lettek a történetek.
Észak-Korea sajtóközleményeket adott ki,
fontos „tényeket” megosztva a jövendőbeli vezetőről.
Háromhetesen tanult meg járni, és nyolchetesen már beszélt.
Képes befolyásolni az időjárást.
Eddig 1500 könyvet írt.
Amikor először golfozott, tizenegyszer ütötte be elsőre.
Biológiailag annyira tökéletes,
hogy a teste nem termel salakot,
ezért nincs szüksége vécére.
Plusz az emberiségnek szánt ajándékként ő találta fel a hamburgert.
Nyugodtan nevethetsz, de a kézikönyvben az őrültségnek is logikus oka van.
A mitológiának azt kell alátámasztania,
hogy Kim Dzsongilnek isteni joga van az uralkodáshoz.
Ha a logika szempontjából nézzük,
nincs semmi értelme, de egy észak-koreainak
ez nem logika kérdése. Ez tisztán hitkérdés.
Mivel Kim Ir Szen gyengélkedett,
Kim Dzsongil számára pedig közeledett a nagy nap,
lassan eljön a hit próbája.
1994 ÉHÍNSÉG KEZDŐDIK ÉSZAK-KOREÁBAN
Az 1990-es évek balszerencsésnek bizonyultak.
Rossz termés, gyenge vezetés, minden összejött ahhoz,
hogy összeomoljon a rendszer, ami súlyos éhezéshez vezetett.
Ez nagyon rosszul jön, amikor a dinasztia megerősítése a cél.
A legendás zsarnokok abban mások,
hogy nem hajolnak meg a problémák előtt.
TAKTIKA ÉHEZTESD AZ EMBEREKET
Ha örökké akarsz uralkodni, az éhezésnek is vannak előnyei.
A szegény, éhező, elszeparált emberek nem veszélyesek.
Az éhezők nem adnak ellátmányt a szabadságharcos lázadóknak.
Túl gyengék a védekezéshez.
Szomorú ezt mondani, de az éheztetés hatékony módszer.
Az eredmények sajnos önmagukért beszélnek.
Sztálin arra használta az ukrajnai éhínséget,
hogy szétzúzza a függetlenségi vágyakat, és egyben tartsa a Szovjetuniót.
Bár Kínában tízmilliók haltak meg
Mao Nagy Ugrása miatt,
ez nem gyengítette az uralmát.
Mengistu Haile Mariam, Etiópia diktátora
gond nélkül túlélte az országot a 80-as években sújtó éhezést,
és még nyolc évig maradt hatalmon.
A Kim-dinasztia sosem tudta élelmezni a népét,
hiába állítja azt a mitológiájuk, hogy egyedül is boldogulnak.
Észak-Korea hosszú évtizedeken át
a szovjet importtermékektől függött.
Azonban a Szovjetunió a 90-es évekre összeomlott,
és ez kivégezte Észak-Korea gazdaságát is.
Ezzel kezdetét vette
a tragédiák egymásból következő sorozata.
Több százezer észak-koreai halt éhen,
és ez kifejezetten konzervatív becslés.
Szerintem kétségtelenül ez az időszak volt a mélypont.
Így természetesen ekkor jön el az,
hogy Észak-Korea látszólag halhatatlan vezére,
Kim Ir Szen, búcsút int az árnyékvilágnak.
Kim Ir Szen 1994-es halála az észak-koreaiak többsége számára
végtelenül tragikus esemény volt.
Látjuk a gyászolókat.
Valójában több ez a gyásznál. Olyan, mintha a messiás halt volna meg.
És ami rosszabb, Kim Dzsongil álma az örök dinasztia megalapításáról
komoly veszélybe kerül.
Hogy lehet túlélni politikailag több millió állampolgár halálát,
és hogy nincs mit enni?
Kim Dzsongil újra mesélni kezd.
Állandósítani kell azt az érzést,
hogy folyamatos az amerikai támadás veszélye.
Visszanyúltak a koreai háborúhoz,
és átemelték a jelenbe.
Háborús helyzetben az országnak össze kell fognia.
Propagandakampányt kezdenek azzal,
hogy önként kell naponta egyszer enni
Kim Ir Szenre és a partizánokra emlékezve.
Az áldozathozatal propagálása a munkája része.
Amit a szabadidejében tesz, csak rá tartozik.
Kim Dzsongilnek költséges szenvedélyei vannak.
Úgy tudom, évi 800 000 dollárt költött
csak cognac-ra.
Miközben az országban állítólag csecsemők húsát árulták a piacon,
Kim Dzsongilnek villái és magánséfjei vannak.
Tonnaszám importálja luxusitalokat.
A létező legnagyobb luxusban él
a kiválasztott kevesek csoportjával.
Miközben hagyja meghalni a népét.
És miközben a Kedves Vezető az éhezést is saját javára fordítja,
a Kim-dinasztia örök uralma korántsem vehető biztosra.
Mindenki azt jósolta, hogy Kim Dzsongil gyakorlatlan,
nem olyan karizmatikus, mint az apja,
és előbb vagy utóbb megbukik, a rezsimmel együtt.
Ám Kim Dzsongil hamarosan rácáfol a kételkedőkre
a kézikönyv legpusztítóbb taktikáját alkalmazva,
amely megállíthatatlanná teheti az éhező nemzetet.
TAKTIKA NUKLEÁRIS HATALOM
A zsarnoknak sajnos számolnia kell azzal, hogy jó eséllyel
szembe fog kerülni a külföldi hatalmakkal,
akik meg akarnak szabadulni tőle.
Sok hírességet vesztettünk el így.
Szaddam Husszein uralmát például az USA döntötte meg 2003-ban.
Az amerikaiak elfogták, és három év múlva kivégezték.
Adolf Hitler uralmát a Berlint bekerítő szövetségesek zárták le 1945-ben.
Az egykor félelmetes Führer öngyilkos lett a bunkerében.
És ne felejtsük el Moammer Kadhafit,
akinek a bukását nagyban siettette a NATO 2011-es bombázása.
Kellemetlen példájuk elkerülését
csak a végső fenyegetés teszi lehetővé.
A Kim-dinasztia a legdrágább kardnak nevezi az atomfegyvereit.
Megvédi őket.
Az atomfegyver rendkívül fontos része
az Észak-Korea integritását és a Kim-család uralmát védő stratégiának.
Rendben, hogy válik valaki atomhatalommá?
Világszínvonalú tudósok kellenek,
pár száz kiló uránium,
egy feldolgozóüzem, és rengeteg készpénz.
Egyszerűnek tűnik? Nem az.
Az atombombagyártáshoz az urániumot
speciális centrifugák ezrein küldik át,
amelyekhez érthető okokból nem lehet hozzájutni.
A folyamat hónapokig tart, és lelassíthatják a balesetek.
Vagy a szabotázs.
Aztán ott a célba juttatás kérdése.
A bomba ledobható repülőről, de szóba jöhet a rövid hatótávolságú rakéta,
a tengeralattjáró, vagy az atomfegyverek királya,
az interkontinentális ballisztikus rakéta.
A fegyver működésének kipróbálásához kell néhány teszt,
amit a világ biztosan észrevesz,
és mindent megtesz a program leállítására.
Hajrá!
Mint minden Észak-Koreában,
a Kimek atomprogramja is családi üzlet.
Már Kim Ir Szen halála előtt
elkezdték felhalmozni a hasadóanyagokat.
Ez az első lépés, de négy évtizednyi kutatás és fejlesztés ellenére
a program igazából sosem indult el.
Tehát a halálakor nem volt atomfegyverük. Kim Dzsongil megörökölte
az apja által indított programot.
Kim Dzsongil mindenképpen valóra akarta váltani az apja álmát.
Csakhogy a gazdasági válság miatt
nem igazán volt felesleges pénze erre.
Így aztán találékony üzletembernek kellett lennie.
Az észak-koreai atomprogramot
termékhamisításból, drogkereskedelemből és pénzmosásból finanszírozták.
Észak-Korea minden illegális tevékenységben benne volt.
Kim Dzsongil 2009-ben végre megteheti a második lépést.
Észak-Korea sikeres földalatti atomrobbantást hajt végre,
és rakétákat lő ki, amelyek Japán közelében csapódnak a tengerbe.
Csakhogy a család nyugati ellensége, Amerika,
bosszantóan elérhetetlen marad.
A Clinton-kormány idején
sok időt töltöttünk Észak-Korea szándékainak kifürkészésével.
Kim Dae-Jung, Dél-Korea elnöke azt mondta nekem, hogy ez a fickó nem őrült.
Nagyon is okos, és ebből a szempontból kell vizsgálni a tevékenységét.
Ha megnézzük, mit gondolhatott Kim Dzsongil,
azt kell mondanunk, hogy az atomfegyvert
az ország megvédésére fejlesztette ki,
és a munka egészen 2011-es haláláig folytatódott.
PHENJAN 2011. DECEMBER
A hatalmas hóviharban sok ezer észak-koreai
búcsúzik Kim Dzsongiltől,
ahogy elhalad előttük a Kedves Vezető koporsója.
Az örök rezsimekben az a jó, hogy a halál nem több fekvőrendőrnél.
Ideje, hogy Kim Dzsongil fia, Kim Dzsongun átvegye a stafétabotot.
Kim Dzsongun az öröklése után
felgyorsítja az atomfegyverek
és az interkontinentális rakétatechnológia tesztelését.
A koreai háború vége után 64 évvel
Kim Dzsongun végre befejezi a munkát.
Újabb atomkísérletet hajtanak végre 2017-ben.
Bejelentik, hogy hidrogénbombával tudják elérni az USA-t.
A nagypapa nagyon büszke lenne.
Örök hatalomra tervezett rezsimje végre bebiztosította magát.
Észak-Korea atomhatalom.
A Kim-dinasztia így olyan eszközzel rendelkezik,
amellyel bebiztosította a hatalmát,
az uralmát és az átörökítést a jövőben.
A rendszer él és élni fog.
Ez a diktatúra talán ebben más.
Nem fog elpusztulni.
A Nagy Vezető diktatúrája fennmaradt.
És ilyen egyszerű az egész.
Ezzel a kézikönyvvel
szegény számkivetettből abszolút uralkodóvá válhatsz.
Szétzúzhatod az ellenfeleidet, uralkodhatsz a nép teste is lelke felett,
megteremthetted a tökéletes társadalmat,
és a végső fegyver birtokában örökké uralkodhatsz.
Gyerünk, mire vársz még?
Milyen emberből lehet zsarnok?
Erre nyomasztó választ fogok adni.
Bárkiből lehet zsarnok.
Kész vagy megpróbálni?
A feliratot fordította: Vass András